COCK
నాలుగవ టెస్టులో వ్యూహం మార్చుతాం
మొహాలీ: నాలుగు సంవత్సరాల క్రితం భారత పర్యటనకు వచ్చి ఇక్కడ ఎదుర్కొన్న జట్టుకు ప్రస్తుత ఇంగ్లండ్‌ జట్టుకి చాలా తేడా ఉందని ఇంగ్లండ్‌ కెప్టెన్‌ అలెస్టర్‌ కుక్‌ పేర్కొన్నాడు.కాగా మొహాలీ వేదికగా జరిగిన మూడవ టెస్టులో ఇంగ్లండ్‌పై టీమిండియా 8 వికెట్ల తేడాతో ఘన విజయం సాధించిన సంగతి తెలిసిందే.ఈ విజయంతో అయిదు టెస్టు మ్యాచ్‌ల సిరీస్‌లో 2-0తో భారత్‌ ఆధిక్యంలో నిలిచింది.కాగా మొహాలీ టెస్టు ఓటమి అనంతరం ఇంగ్లండ్‌ కెప్టెన్‌ అలెస్టర్‌కుక్‌ మీడియాతో మాట్లాడాడు.2012లో మేం ఎదుర్కొన్న భారత జట్టు వయసు మళ్లిన ఆటగాళ్లతో నిండి ఉందని పేర్కొన్నాడు.ప్రస్తుత ఇంగ్లాండ్‌ జట్టులోని యువకులకు ఉపఖండంలో ఆడిన అనుభవం లేదు. అప్పట్లో బెల్‌, పీటర్సన్‌, ప్రయర్‌, అండర్సన్‌, స్వాన్‌,పనేసర్‌లతో పాటు తనకు ఉన్న అనుభవం గురించి వివరించాడు. వారందరు ఉప ఖండంలో ఆడిన అనుభవం ఉంది.ఇప్పుడు చాలా మందికి అనుభవం లేదు అని కుక్‌ పేర్కొన్నాడు. నాకు, రూట్‌కు తప్ప ఎవరికి అనుభవంలేదు. టాప్‌ ఆర్డర్‌లో నాకు, రూట్‌కు తప్ప ఎవరికి ఒకటి రెండు మ్యాచ్‌లకు మించి అనుభవం లేదని కుక్‌ వివరించాడు.అదే రెండు జట్లలో తేడా,అయినా గత రెండు మ్యాచ్‌ల్లో మెరుగైన ప్రదర్శన చేశామని మొహాలీ పిచ్‌ను తప్పుగా అంచనా వేశాం,లేదంటే నలుగురు సీమర్లు, ఇద్దరు స్పిన్నర్లతో ఆడేవాళ్లం,పిచ్‌ స్పిన్‌కు బాగా సహకరిస్తుందనుకున్నాం అని కుక్‌ పేర్కొన్నాడు.కాగా మొహాలీ పిచ్‌ను తమ బ్యాట్స్‌మెన్‌ అంచనా వేయడంలో విఫలమయ్యారని వివరిం చాడు.
అదే తమ ఓటమికి ఒకకారణమని కుక్‌ అభిప్రాయం వ్యక్తం చేశాడు. నాలుగవ టెస్టుకు ఆతిథ్యమిస్త్ను ముంబై పిచ్‌ను జాగ్రత్తగా పరిశీలిస్తామని వివరించాడు.టీమిండియా దూకుడుకు అడ్డుకోవాలంటే నాలుగవ టెస్టులో ముగ్గురు స్పిన్నర్ల వ్యూహంతో బరిలోకి దిగుతామన్నాడు. ఇక లెగ్‌ స్పిన్నర్‌ ఆదిల్‌ రషీద్‌ ఈ టెస్టులో అయిదు వికెట్లతో సత్తాచాటగా సీనియర్‌ స్పిన్నర్‌ బ్యాటీ పెద్దగా ప్రభావం చూపలేకపోయాడు.ఇదే స్టేడియంలో గత సంవత్సరం దక్షిణాఫ్రికాతో జరిగిన టెస్టులో 20 వికెట్లకు గాను 19 వికెట్లు స్పిన్నర్లే తీసి భారత విజయంలో కీలక పాత్ర పోషిం చారని అలెస్టర్‌ కుక్‌ గుర్తు చేశాడు.కాగా అయిదు టెస్టుల సిరీస్‌లో బెన్‌ స్టోక్స్‌ సత్తా చాటడం ఒక్కటే తమకు ప్లస్‌ పాయింట్‌ అని పేర్కొన్నాడు. నలుగురు ఫాస్ట్‌ బౌలర్లు, ఇద్దరు స్పిన్నర్ల వ్యూహంతో ఇప్పటి వరకు ఆడామని కానీ నాలుగవ టెస్టులో మరో స్పిన్నర్‌కు అవకాశం కల్పించి టీమిండియాను త్వరగా ఆలౌట్‌ చేస్తే తమకు విజయావకాశాలు ఉంటాయని కుక్‌ వివరించాడు